Kiçik Ayvasıl kilsəsi

Kiçik Ayvasıl kilsəsi — Trabzonun ən qədim kilsələrindən biridir. Üç nefli olan bina üst-üstə yığılmış daşlardan tikilmişdir. Tarixi Kilsənin girişindəki kitabədə kilsənin eramızın 884-cü ildə I Bazil tərəfindən təmir edildiyi bildirilir. 1923-cü ilə qədər kilsə kimi istifadə edilən bina bu gün boşdur. Memarlıq xüsusiyyətləri Kilsənin cənub və qərbdən iki girişi var. T formalı dayaqlar binanı 3 nefə ayırır. Apsislər həm içəridə, həm də xaricdə dairəvi plana malikdir. Yan apsislərdə iki, əsas apsisdə üç pəncərə var. Nefləri yastı tağlar əhatə edir. Binanın eksteryerində fiqurlu relyeflər, interyerdə isə fresk təsvirləri vardır. Bu freskalardan biri İsanın çarmaxdan endirilməsini təsvir edir. Freskada İsanın cəsədi və başı qismən göründüyü halda, Məryəm ümumilikdə aydın görünür. İsanın sol tərəfində biri qadın olan üç nəfər təsvir edilmişdir. İstinadlar